b'\n_START_ARTICLE_\nJSON\n_START_PARAGRAPH_\nJSON (\xe2\x80\x9ed\xc5\xbeeisonas\xe2\x80\x9c\xc2\xa0\xe2\x80\x93 i\xc5\xa1 angl\xc5\xb3 kalbos \xc2\xa0JavaScript Object Notation) yra atviro standarto formatas, perduodantis duomen\xc5\xb3 objektus, sudarytus i\xc5\xa1 atributo ir reik\xc5\xa1m\xc4\x97s por\xc5\xb3, lengvai skaitomame tekste. Tai yra pirminis asinchroninio nar\xc5\xa1ykl\xc4\x97s/serverio bendravimo (AJAX) duomen\xc5\xb3 formatas._NEWLINE_Nors JSON ir yra i\xc5\xa1vestas i\xc5\xa1 JavaScript programavimo kalbos, jis yra nepriklausomas nuo kalbos duomen\xc5\xb3 formatas. Programavimo kod\xc4\x85, kuriuo nagrin\xc4\x97jami ir generuojami JSON duomenys, palaiko daugelis programavimo kalb\xc5\xb3.\n_START_SECTION_\nKalbos elementai\n_START_PARAGRAPH_\nPagrindin\xc4\x97 JSON strukt\xc5\xabra (objektas) yra rakt\xc5\xb3 (vard\xc5\xb3) ir juos atitinkan\xc4\x8di\xc5\xb3 reik\xc5\xa1mi\xc5\xb3 rinkinys:_NEWLINE_{_NEWLINE_  "raktas1": "reik\xc5\xa1m\xc4\x971",_NEWLINE_  "raktas2": 0,_NEWLINE_  "raktas3": [ 1, 2, 3, false, "ABC" ],_NEWLINE_  "raktas4": {_NEWLINE_     "raktas4_5": true,_NEWLINE_     "raktas4_6": 17_NEWLINE_  }}_NEWLINE_Galimi taip pat to reik\xc5\xa1mi\xc5\xb3 s\xc4\x85ra\xc5\xa1ai (pavyzdyje toks atitinka tre\xc4\x8di\xc4\x85j\xc4\xaf rakt\xc4\x85). S\xc4\x85ra\xc5\xa1o elementai neb\xc5\xabtinai turi b\xc5\xabti to paties tipo._NEWLINE_Raktus atitinkan\xc4\x8dios reik\xc5\xa1m\xc4\x97s gali b\xc5\xabti skaitinio, loginio, tekstinio, taip pat objekto (raktas4 pavyzdyje) arba s\xc4\x85ra\xc5\xa1o (raktas3) tip\xc5\xb3. Visas JSON dokumentas turi b\xc5\xabti tik viena reik\xc5\xa1m\xc4\x97 (da\xc5\xbeniausiai objektas, nors gali b\xc5\xabti s\xc4\x85ra\xc5\xa1as ar re\xc4\x8diau kitas tipas)._NEWLINE_\xc5\xbdemiau pateiktas pavyzdys parodo galim\xc4\x85 asmens apra\xc5\xa1ym\xc4\x85 JSON formatu._NEWLINE_{_NEWLINE_  "firstName": "John",_NEWLINE_  "lastName": "Smith",_NEWLINE_  "isAlive": true,_NEWLINE_  "age": 25,_NEWLINE_  "address": {_NEWLINE_    "streetAddress": "21 2nd Street",_NEWLINE_    "city": "New York",_NEWLINE_    "state": "NY",_NEWLINE_    "postalCode": "10021-3100"_NEWLINE_  },_NEWLINE_  "phoneNumbers": [_NEWLINE_    {_NEWLINE_      "type": "home",_NEWLINE_      "number": "212 555-1234"_NEWLINE_    },_NEWLINE_    {_NEWLINE_      "type": "office",_NEWLINE_      "number": "646 555-4567"_NEWLINE_    }_NEWLINE_  ],_NEWLINE_  "children": [],_NEWLINE_  "spouse": null}'